Архитектонски факултет Скопје

Универзитет „Св. Кирил и Методиј“ Во Скопје

****

 УПИСИ 2024/2025

 подготвителна настава

ПОДГОТВИТЕЛНА НАСТАВА

за полагање на приемниот испит за запишување на Архитектонскиот факултет Скопје (тест за утврдување склоност за студирање архитектура)

Со цел најсоодветна и најквалитетна подготовка на заинтересираните кандидати за полагање на приемниот испит за запишување во прва година на прв циклус студии по архитектура, Архитектонскиот факултет Скопје традиционално организира - **подготвителна настава.**

Во подготовката и реализацијата на подготвителната настава учествува академскиот кадар на Архитектонскиот факултет - Скопје. Учеството на подготвителната настава на кандидатите заинтересирани за запишување на Архитектонскиот факултет не е задолжително, но претставува **најквалитетен начин на подготовка за полагањето на приемниот испит**, односно полагањето на Тестот за утврдување на склоноста за студирање архитектура.

Подготвителната настава ќе се одржи со физичко присуство во амфитеатарот, големата сала и училниците на Архитектонскиот факултет - Скопје.

Подготвителната настава ќе трае 6 дена, а ќе се реализира во три дела: (1.) 10 часа, односно 5 термини по 2 часа предавања, (2.) 10 часа односно 5 термини по два часа вежби на кандидатите на поставени задачи, (3.) демо тестирање, односно симулација на полагање на приемниот испит.

**Подготвителната настава ќе се одржува од 1. јули до 6. јули 2024 година.**

Предавањата ќе се одржуваат од **1. јули до 5. јули 2024 година (понеделник до петок)**, со почеток во **10:00 часот** во амфитеатарот, а вежбите во големата сала и училниците на АФС со почеток во **12:00 часот**. Демо тестирањето ќе се одржи во сабота на

**6. јули 2024 година со почеток во 10:00 часот** во просториите на АФС.

За учество на подготвителната настава, заинтересираните кандидати е потребно:

**(1.)**

**(2.)**

**(3.)**

**да пополнат ПРИЈАВА;**

**да извршат уплата од 11.000,00 денари на налог ПП50**

наjдоцна до 12 часот во петок, 28. јуни 2024 год., на следната жиро сметка:

Назив на примачот: **Буџет на СРМ, Архитектонски факултет Скопје**

Банка на примачот: **Народна банка на СРМ, Скопје**

Број на сметка: **100000000063095**

Сметка на буџетски корисник: **160010420078812**

Приходна шифра: **725939**

Програма: **41**

Цел на дознака: **уплата за подготвителна настава**

**Пополнетата пријава и скен или фотографија од уплатницата** да испратат на електронската адреса:**studentskasluzba@arh.ukim.edu.mk**или физички да ја донесат **пополнетата пријава и уплатницата во студентската служба на Архитектонскиот факултет Скопје најдоцна до 12 часот во петок, 28. јуни 2024 год.**